nibzard/narodne-novine-full-text-markdown huggingface dataset:
## Pravilnik o izmjenama i dopunama Pravilnika o uvjetima za davanje u zakup zdravstvenih ustanova primarne zdravstvene zaštite i lječilišta

### NN 29/1997 (14.3.1997.), Pravilnik o izmjenama i dopunama Pravilnika o uvjetima za davanje u zakup zdravstvenih ustanova primarne zdravstvene zaštite i lječilišta

# **MINISTARSTVO ZDRAVSTVA**

Na temelju članka 181. stavka 2. Zakona o zdravstvenoj zaštiti ("Narodne
novine" br. 75/93, 11/94 i 55/96) ministar zdravstva donosi

## **PRAVILNIK**

### **O IZMJENAMA I DOPUNAMA PRAVILNIKA O UVJETIMA ZA DAVANJE U ZAKUP ZDRAVSTVENIH USTANOVA PRIMARNE ZDRAVSTVENE ZAŠTITE I LJEČILIŠTA**

Članak 1.

U Pravilniku o uvjetima za davanje u zakup zdravstvenih ustanova primarne
zdravstvene zaštite i lječilišta ("Narodne novine" br. 6/96)
u članku 10. iza stavka 3. dodaje se stavak 4. koji glasi:

"Ugovor o zakupu jedinice zakupa prestaje kad zakupac ostvari pravo
na mirovinu prema propisima o mirovinskom i invalidskom osiguranju".

Članak 2.

U članku 12. iza stavka 1. dodaje se novi stavak 2. koji glasi:

"Odredba stavka 1. ovoga članka ne odnosi se na ordinacije medicine
rada".

Dosadašnji stavak 2. postaje stavak 3.

Članak 3.

U članku 14. stavku 1. iza podstavka 10. dodaje se podstavak 11. koji
glasi:

"- ordinacije medicine rada".

Članak 4.

U članku 15. podstavak 9. briše se.

Članak 5.

U članku 17. stavku 2. iza riječi: "natječaja" briše se točka
i dodaju riječi: "sukladno odredbama članka 6. Zakona o zakupu poslovnog
prostora ("Narodne novine" broj 91/96).

Članak 6.

U članku 18. stavku 2. iza riječi: "prostora" briše se točka
i dodaju riječi: "u skladu s odredbama Zakona o zakupu poslovnog prostora".

Članak 7.

Upravna vijeća domova zdravlja u roku od 60 dana od dana stupanja na
snagu ovoga Pravilnika izraditi će uz suglasnost županije dopunu programa
zakupa koja se odnosi na zakup ordinacija medicine rada.

Upravna vijeća domova zdravlja će najkasnije u roku od dvije godine
od dana stupanja na snagu ovoga Pravilnika donijeti odluku o davanju u
zakup ordinacija medicine rada.

Članak 8.

Ovaj Pravilnik stupa na snagu osmoga dana od dana objave u "Narodnim
novinama".

Klasa: 011-01/97-01/0095
Urbroj: 534-02-30-97-0001
Zagreb, 28. veljače 1997.

Ministar
**prof. dr. sc. Andrija Hebrang,** v. r.

Pravilnik, NN 29/1997-424
## Obvezatne upute OŽ-X i OLS-IX o načinu uređivanja prostorija u kojima će se glasovati na biračkom mjestu

### NN 29/1997 (14.3.1997.), Obvezatne upute OŽ-X i OLS-IX o načinu uređivanja prostorija u kojima će se glasovati na biračkom mjestu

# **IZBORNO POVJERENSTVO REPUBLIKE HRVATSKE**

Na temelju članka 31. stavka 1. točke 2. Zakona o izboru zastupnika
u Sabor Republike Hrvatske ("Narodne novine", br. 30/93 - pročišćeni tekst,
11/94, 68/95 i 108/96) i članka 29. stavka 1. Zakona o izboru članova predstavničkih
tijela jedinica lokalne samouprave i jedinica lokalne uprave i samouprave
("Narodne novine", br. 90/92, 69/95, 59/96 i 63/96) Izborno povjerenstvo
Republike Hrvatske, donosi

## **OBVEZATNE UPUTE OŽ-X I OLS-IX**

### **O NAČINU UREĐIVANJA PROSTORIJA U KOJIMA ĆE SE GLASOVATI NA BIRAČKOM MJESTU**

1. Kako bi se poštivala pravila o zabrani pogodovanja bilo koje političke
stranke, ili bilo kojeg kandidata, u prostorijama u kojima će se glasovati
ne mogu se isticati stranački simboli, fotografije, te drugi simboli i
oznake, osim državnih simbola, u skladu s Ustavom Republike Hrvatske i
Zakona o grbu, zastavi i himni Republike Hrvatske, te zastavi i lenti Predsjednika
Republike Hrvatske, kao što su grb Republike Hrvatske, zastava Republike
Hrvatske, te obilježja županija, gradova, odnosno općina sukladno njihovu
statutu.

2. Prostorije u kojima će se glasovati moraju se urediti na način da
se osigura tajnost glasovanja, dakle tako da nitko iz ostalog dijela prostorije
ne može vidjeti kako je glasač popunio glasački listić.

3. Birački odbor na svakom biračkom mjestu dužan je, neposredno prije
otvaranja birališta, na vidljivom mjestu ispred prostorije u kojoj će se
glasovati izvjesiti oglas sa potpunim županijskim listama, općinskim odnosno
gradskim listama i listama kandidata za koje se glasuje.

4. Kako bi birač znao u koju će glasačku kutiju ubaciti glasački listić,
birački odbor je dužan na prednju stranu svake glasačke kutije istaknuti
glasački listić kakav se ubacuje u tu glasačku kutiju.

Klasa: 013-01/97-01/01
Urbroj: 599-97-144
Zagreb, 13. ožujka 1997.

Predsjednik
**Ivan Mrkonjić,** v. r.

Uputa, NN 29/1997-426
## Ispravak Zakona o ustanovama

### NN 29/1997 (14.3.1997.), Ispravak Zakona o ustanovama

# IZBORNO POVJERENSTVO REPUBLIKE HRVATSKE

Nakon izvršenog uspoređivanja s izvornim tekstom utvrđena je pogreška
u Zakonu o ustanovama objavljenom u "Narodnim novinama" broj 76 od 16.
kolovoza 1993. te se daje

## **ISPRAVAK**

### **ZAKONA O USTANOVAMA**

U članku 71. stavku 1. druga rečenica točke 7. je stavak 2. članka 71.
i treba glasiti:

"U slučajevima iz stavka 1. točke 1., 2., 3., 4., 6. i 7. ovoga članka
provodi se postupak likvidacije ustanove uz odgovarajuću primjenu propisa
o likvidaciji javnog trgovačkog društva."

Klasa: 025-04/92-02/01
Zagreb, 14. ožujka 1997.

Tajnik
Zastupničkog doma Sabora Republike Hrvatske
**Berislav Živković,** v. r.

Ostalo, NN 29/1997-427
## Ispravak Pravilnika o mjeriteljskim zahtjevima za pakovine

### NN 29/1997 (14.3.1997.), Ispravak Pravilnika o mjeriteljskim zahtjevima za pakovine

# IZBORNO POVJERENSTVO REPUBLIKE HRVATSKE

Nakon izvršenog uspoređivanja s izvornim tekstom utvrđene su pogreške
u Pravilniku o mjeriteljskim zahtjevima za pakovine objavljenom u "Narodnim
novinama" broj 23 od 25. veljače 1997. te se daje

## **ISPRAVAK**

### **PRAVILNIKA O MJERITELJSKIM ZAHTJEVIMA ZA PAKOVINE**

U preambuli umjesto riječi "zavod" treba stajati riječ "zavoda".

U članku 2. u alineji dvadeset iza slova "T" umjesto brojke "1" treba
stajati brojka "2", a iza brojke "2" trebaju stajati riječi "i manja od
vrijednosti T1".

U alineji dvadeset i drugoj umjesto riječi "obvezatna vrijednost" trebaju
stajati riječi "obvezatne vrijednosti", a umjesto riječi "vrijednost" treba
stajati riječ "vrijednosti".

U alineji dvadeset i trećoj umjesto riječi "vrijednost" treba stajati
riječ "vrijednosti".

U alineji dvadeset i četvrtoj umjesto riječi "vrijednost" treba stajati
riječ "vrijednosti".

U članku 7. stavku 3. u točki 1. umjesto riječi "primijeniti" treba
stajati riječ "promijeniti".

U članku 8. stavku 5. ispred riječi "nazivnih" treba stajati riječ "istih".

U članku 15. stavku 1. u točki 2. umjesto riječi "mililitrama" treba
stajati riječ "milimetrima".

U članku 18. u naslovu umjesto velikog slova "E" treba stajati malo
slovo "e".

U članku 34. u stavku 1. umjesto riječi "tijela" treba stajati riječ
"tijesta".

U Prilogu 3. u tablici u točki 2.2.1. iza riječi "ili" treba stajati
riječ "ne" i zarez.

U tablici u točki 2.7. iza tar. br. CT "08.05" treba stajati zarez i
tar. br. CT "08.06", a u stupcu 2 Normir. vrijedn. iza broja "250" treba
stajati broj "500".

U tablici u točki 4.3. u stupcu 5 Nacion. vrijedn. treba brisati broj
"3000".

U tablici u točki 6.1. iza riječi "ogledala" treba stajati tar. br.
CT "(tar. br. CT 34.05)" i zarez.

U Prilogu 4.a. točki 4. u podtočki c) u drugom stavku umjesto riječi
"od" treba stajati riječ "do".

U stavku iza podtočke f) umjesto izraza "k = t/Ö"
treba stajati izraz "k = t/Ön".

U točki 7.1. umjesto riječi "vrijednost x" treba stajati riječ "vrijednost
x", a umjesto točke treba stajati dvotočje.

U Prilogu 4.b. u točki 7. umjesto iznosa "a.R" treba stajati iznos "a·R".

U Prilogu 5. u točki 4.3. umjesto nejednadžbe "x + k.s Ł
Tg" treba stajati nejednadžba "x + k.s Ł
Tg", a umjesto nejednadžbe "x - k.s ł
Td" treba stajati nejednadžba "x - k.s ł
Td".

U Prilogu 6. točki 4.1. u podtočki b) umjesto riječi "ovjerenim" treba
stajati riječ "ovjernim".

U Prilogu 8. u tablici 1. u drugom stupcu Obujam V ml umjesto broja
"735" treba stajati broj "750", a umjesto broja "1520" treba stajati broj
"15200".

U tablici 2. u prvom stupcu Obujam V u ml umjesto broja "10000" treba
stajati broj "1000".

Klasa: 011-02/97-03/01
Urbroj: 558-03/1-97-3
Zagreb, 10. ožujka 1997.

Ravnatelj
Državnog zavoda za normizaciju i mjeriteljstvo
**dr. Jakša Topić, dipl. ing.,** v. r.

Ostalo, NN 29/1997-428
## Uredba o izmjenama i dopunama Zakona o Hrvatskoj garancijskoj agenciji

### NN 30/1997 (19.3.1997.), Uredba o izmjenama i dopunama Zakona o Hrvatskoj garancijskoj agenciji

# **VLADA REPUBLIKE HRVATSKE**

Na temelju članka 1. stavka 1. Zakona o ovlasti Vlade Republike Hrvatske
da uredbama uređuje pojedina pitanja iz djelokruga Zastupničkog doma Sabora
Republike Hrvatske ("Narodne novine", broj 90/96), Vlada Republike Hrvatske
je na sjednici održanoj 13. ožujka 1997. godine donijela

## **UREDBU**

### **O IZMJENAMA I DOPUNAMA ZAKONA O HRVATSKOJ GARANCIJSKOJ AGENCIJI**

Članak 1.

U Zakonu o Hrvatskoj garancijskoj agenciji ("Narodne novine", broj 29/94)
u članku 1. stavak 1. mijenja se i glasi:

"(1) Ovim Zakonom osniva se Hrvatska garancijska agencija (u daljnjem
tekstu: Agencija) kao posebna financijska institucija."

Članak 2.

U članku 4. stavak 1. mijenja se i glasi:

"(1) Ciljevi su Agencije potpora osnivanju i razvoju poduzetništva u
Republici Hrvatskoj."

Iza stavka 1. dodaje se novi stavak koji glasi:

"(2) Pod pojmom poduzetništva, u smislu ovoga Zakona, smatraju se djelatnosti
koje samostalno i trajno obavljaju mala i srednja privatna trgovačka društva,
trgovci pojedinci, obrtnici, zadruge i zadrugari, individualni poljodjelci
i druge pravne i fizičke osobe koje obavljaju takvu djelatnost sukladno
važećim propisima (u daljnjem tekstu: poduzetnici)."

U stavku 2., koji postaje stavak 3., iza riječi "banke i štedionice"
stavlja se zarez i dodaju riječi "te druge pravne osobe - kreditori", a
riječ "malim" briše se.

Dosadašnji stavak 3. postaje stavak 4.

Članak 3.

Članak 5. mijenja se i glasi:

"Statutom Agencije određuju se pobliža mjerila za utvrđivanje statusa
malog i srednjeg trgovačkog društva u smislu ovoga Zakona."

Članak 4.

U članku 14. točka 3. mijenja se i glasi:

"3. mjerilima za utvrđivanje statusa malog i srednjeg trgovačkog društva,".

Članak 5.

Ova Uredba stupa na snagu danom objave u "Narodnim novinama", a primjenjuje
se od 1. travnja 1997. godine.

Klasa: 450-02/94-01/01
Urbroj: 5030116-97-1
Zagreb, 13. ožujka 1997.

Predsjednik
**mr. Zlatko Mateša,** v. r.

Uredba, NN 30/1997-429
## Rješenje o razrješenju Gordane Butković položaja pomoćnice ministra prostornog uređenja, graditeljstva i stanovanja

### NN 30/1997 (19.3.1997.), Rješenje o razrješenju Gordane Butković položaja pomoćnice ministra prostornog uređenja, graditeljstva i stanovanja

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", broj 41/90, 8/91, 14/91, 53A/91, 9/92, 55/92 i 29/94) i članka
42. stavka 2. Zakona o sustavu državne uprave ("Narodne novine", broj 75/93),
Vlada Republike Hrvatske je na sjednici održanoj 13. ožujka 1997. godine
donijela

## **RJEŠENJE**

### **O RAZRJEŠENJU POMOĆNICE MINISTRA PROSTORNOG UREĐENJA, GRADITELJSTVA I STANOVANJA**

Razrješuje seGORDANA BUTKOVIĆ položaja pomoćnice ministra prostornog
uređenja, graditeljstva i stanovanja, na osobni zahtjev.

Klasa: 080-02/97-02/24
Urbroj: 50304/2-97-01
Zagreb, 13. ožujka 1997.

Predsjednik
**mr. Zlatko Mateša,** v. r.

Rješenje, NN 30/1997-430
## Rješenje o imenovanju Gordane Valčić zamjenicom ravnatelja Državne uprave za zaštitu okoliša

### NN 30/1997 (19.3.1997.), Rješenje o imenovanju Gordane Valčić zamjenicom ravnatelja Državne uprave za zaštitu okoliša

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
48. stavka 2. Zakona o sustavu državne uprave ("Narodne novine", broj 75/93),
Vlada Republike Hrvatske je na sjednici održanoj 13. ožujka 1997. godine
donijela

## **RJEŠENJE**

### **O IMENOVANJU ZAMJENICE RAVNATELJA DRŽAVNE UPRAVE ZA ZAŠTITU OKOLIŠA**

Imenuje seGORDANA VALČIĆ zamjenicom ravnatelja Državne uprave
za zaštitu okoliša.

Klasa: 080-02/97-01/35
Urbroj: 50304/2-97-01
Zagreb, 13. ožujka 1997.

Predsjednik
**mr. Zlatko Mateša,** v. r.

Rješenje, NN 30/1997-431
## Rješenje o imenovanju Svjetlana Berkovića ravnateljem Diplomatske akademije u Ministarstvu vanjskih poslova

### NN 30/1997 (19.3.1997.), Rješenje o imenovanju Svjetlana Berkovića ravnateljem Diplomatske akademije u Ministarstvu vanjskih poslova

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine" br. 41/90, 8/91, 14/91, 53A/91, 9/92, 55/92 i 29/94) i članka 44.
stavka 2. Zakona o sustavu državne uprave ("Narodne novine", broj 75/93),
Vlada Republike Hrvatske je na sjednici održanoj 13. ožujka 1997. godine
donijela

## **RJEŠENJE**

### **O IMENOVANJU RAVNATELJA DIPLOMATSKE AKADEMIJE U MINISTARSTVU VANJSKIH POSLOVA**

Imenuje se SVJETLAN BERKOVIĆ ravnateljem Diplomatske akademije u Ministarstvu
vanjskih poslova.

Klasa: 080-02/97-01/31
Urbroj: 50304/2-97-01
Zagreb, 13. ožujka 1997.

Predsjednik
**mr. Zlatko Mateša,** v. r.

Rješenje, NN 30/1997-432
## Rješenje o razrješenju Milovana Baletića položaja predstojnika Ureda za priopćavanje Vlade Republike Hrvatske

### NN 30/1997 (19.3.1997.), Rješenje o razrješenju Milovana Baletića položaja predstojnika Ureda za priopćavanje Vlade Republike Hrvatske

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
4. stavka 3. Uredbe o Uredu za priopćavanje Vlade Republike Hrvatske ("Narodne
novine", broj 8/97), Vlada Republike Hrvatske je na sjednici održanoj 13.
ožujka 1997. godine donijela

## **RJEŠENJE**

### **O RAZRJEŠENJU PREDSTOJNIKA UREDA ZA PRIOPĆAVANJE VLADE REPUBLIKE HRVATSKE**

Razrješuje se MILOVAN BALETIĆ položaja predstojnika Ureda za priopćavanje
Vlade Republike Hrvatske s danom 31. ožujka 1997., radi odlaska u mirovinu.

Klasa: 080-02/97-02/25
Urbroj: 50304/2-97-01
Zagreb, 13. ožujka 1997.

Predsjednik
**mr. Zlatko Mateša,** v. r.

Rješenje, NN 30/1997-433
## Rješenje o imenovanju mr. Nevena Jurice predstojnikom Ureda za priopćavanje Vlade Republike Hrvatske

### NN 30/1997 (19.3.1997.), Rješenje o imenovanju mr. Nevena Jurice predstojnikom Ureda za priopćavanje Vlade Republike Hrvatske

# **VLADA REPUBLIKE HRVATSKE**

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
4. stavka 3. Uredbe o Uredu za priopćavanje Vlade Republike Hrvatske ("Narodne
novine", broj 8/97), Vlada Republike Hrvatske je na sjednici održanoj 13.
ožujka 1997. godine donijela

## **RJEŠENJE**

### **O IMENOVANJU PREDSTOJNIKA UREDA ZA PRIOPĆAVANJE VLADE REPUBLIKE HRVATSKE**

Imenuje se mr. NEVEN JURICA predstojnikom Ureda za priopćavanje Vlade
Republike Hrvatske s danom 1. travnja 1997.

Klasa: 080-02/97-01/36
Urbroj: 50304/2-97-01
Zagreb, 13. ožujka 1997.

Predsjednik
**mr. Zlatko Mateša,** v. r.

Rješenje, NN 30/1997-434
## Rješenje o imenovanju predsjednika i članova Upravnog vijeća Hrvatskog zavoda za poljoprivrednu savjetodavnu službu

### NN 30/1997 (19.3.1997.), Rješenje o imenovanju predsjednika i članova Upravnog vijeća Hrvatskog zavoda za poljoprivrednu savjetodavnu službu

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
4. stavka 3. Uredbe o Hrvatskom zavodu za poljoprivrednu savjetodavnu službu
("Narodne novine", broj 6/97), Vlada Republike Hrvatske je na sjednici
održanoj 13. ožujka 1997. godine donijela

## **RJEŠENJE**

### **O IMENOVANJU PREDSJEDNIKA I ČLANOVA UPRAVNOG VIJEĆA HRVATSKOG ZAVODA ZA POLJOPRIVREDNU SAVJETODAVNU SLUŽBU**

1. Imenuje se mr. VLADO BIĆANIĆ predsjednikom Upravnog vijeća Hrvatskog
zavoda za poljoprivrednu savjetodavnu službu.

2. Za članove Upravnog vijeća Hrvatskog zavoda za poljoprivrednu savjetodavnu
službu, imenuju se:

- DAVOR PAVIĆ

- BERNARD BARTOL

Klasa: 080-02/97-01/37
Urbroj: 50304/2-97-01
Zagreb, 13. ožujka 1997.

Predsjednik
**mr. Zlatko Mateša,** v. r.

Rješenje, NN 30/1997-435
## Rješenje o imenovanju članova Upravnog odbora Republičkog fonda mirovinskog i invalidskog osiguranja radnika Hrvatske, Republičkog fonda mirovinskog i invalidskog osiguranja samostalnih privrednika Hr

### NN 30/1997 (19.3.1997.), Rješenje o imenovanju članova Upravnog odbora Republičkog fonda mirovinskog i invalidskog osiguranja radnika Hrvatske, Republičkog fonda mirovinskog i invalidskog osiguranja samostalnih privrednika Hr

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
5. Zakona o usklađivanju mirovina i drugih novčanih primanja iz mirovinskog
i invalidskog osiguranja, te upravljanju fondovima mirovinskog i invalidskog
osiguranja ("Narodne novine", broj 20/97), Vlada Republike Hrvatske je
na sjednici održanoj 13. ožujka 1997. godine donijela

## **RJEŠENJE**

### **O IMENOVANJU ČLANOVA UPRAVNOG ODBORA REPUBLIČKOG FONDA MIROVINSKOG I INVALIDSKOG OSIGURANJA RADNIKA HRVATSKE, REPUBLIČKOG FONDA MIROVINSKOG I INVALIDSKOG OSIGURANJA SAMOSTALNIH PRIVREDNIKA HRVATSKE I REPUBLIČKOG FONDA MIROVINSKOG I INVALIDSKOG OSIGURANJA INDIVIDUALNIH POLJOPRIVREDNIKA HRVATSKE**

Za članove Upravnog odbora Republičkog fonda mirovinskog i invalidskog
osiguranja radnika Hrvatske, Republičkog fonda mirovinskog i invalidskog
osiguranja samostalnih privrednika Hrvatske i Republičkog fonda mirovinskog
i invalidskog osiguranja individualnih poljoprivrednika Hrvatske, imenuju
se:

- STJEPAN MATEJ predsjednik Matice hrvatskih umirovljenika

- JURAJ IVANKOVIĆ predsjednik Sindikata umirovljenika Hrvatske.

Klasa: 080-02/97-01/38
Urbroj: 50304/2-97-01
Zagreb, 13. ožujka 1997.

Predsjednik
**mr. Zlatko Mateša,** v. r.

Rješenje, NN 30/1997-436
## Rješenje o imenovanju člana Povjerenstva za pripremu i raspis međunarodnog javnog natječaja za izbor partner-tvrtke za izvedbu Projekta Državne riznice te izradu prijedloga odabira partner-tvrtke

### NN 30/1997 (19.3.1997.), Rješenje o imenovanju člana Povjerenstva za pripremu i raspis međunarodnog javnog natječaja za izbor partner-tvrtke za izvedbu Projekta Državne riznice te izradu prijedloga odabira partner-tvrtke

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94), Vlada Republike
Hrvatske je na sjednici održanoj 13. ožujka 1997. godine donijela

## **RJEŠENJE**

### **O IMENOVANJU ČLANA POVJERENSTVA ZA PRIPREMU I RASPIS MEĐUNARODNOG JAVNOG NATJEČAJA ZA IZBOR PARTNER-TVRTKE ZA IZVEDBU PROJEKTA DRŽAVNE RIZNICE TE IZRADU PRIJEDLOGA ODABIRA PARTNER-TVRTKE**

Imenuje se dr. VLADO ČAMIĆ članom Povjerenstva za pripremu i raspis
međunarodnog javnog natječaja za izbor partner-tvrtke za izvedbu Projekta
Državne riznice te izradu prijedloga odabira partner-tvrtke.

Klasa: 080-02/97-01/39
Urbroj: 50304/2-97-01
Zagreb, 13. ožujka 1997.

Predsjednik
**mr. Zlatko Mateša,** v. r.

Rješenje, NN 30/1997-437
## Pravilnik o izmjeni i dopuni Pravilnika o ribolovnim alatima i opremi za mali ribolov

### NN 30/1997 (19.3.1997.), Pravilnik o izmjeni i dopuni Pravilnika o ribolovnim alatima i opremi za mali ribolov

# **MINISTARSTVO POLJOPRIVREDE I ŠUMARSTVA**

Na temelju članka 21b. stavka 2. Zakona o morskom ribarstvu ("Narodne
novine", br. 74/94 i 57/96) ministar poljoprivrede i šumarstva donosi

## **PRAVILNIK**

### **O IZMJENI I DOPUNI PRAVILNIKA O RIBOLOVNIM ALATIMA I OPREMI ZA MALI RIBOLOV**

Članak 1.

U Pravilniku o ribolovnim alatima i opremi za mali ribolov ("Narodne
novine", br. 8/96) u članku 8. iza stavka 1. dodaje se novi stavak 2. koji
glasi:

"Iznimno od odredbe stavka 1. ovoga članka, kod obavljanja maloga ribolova
smije se koristiti i brodica namijenjena za gospodarske svrhe upisana u
očevidnik brodica za gospodarske svrhe lučke kapetanije odnosno lučke ispostave
pod uvjetom da se tom brodicom ne obavlja gospodarski ribolov."

Članak 2.

Članak 9. mijenja se i glasi:

"Na jedno plovilo smiju se upisati najviše tri odobrenja za obavljanje
maloga ribolova."

Članak 3.

Iza članka 9. dodaje se novi članak 9a. koji glasi:

"U odobrenje za obavljanje maloga ribolova smiju se upisati najviše
dva plovila."

Članak 4.

Ovaj Pravilnik stupa na snagu osmoga dana od dana objave u "Narodnim
novinama".

Klasa: 324-01/97-01/33
Urbroj: 525-10-97-2
Zagreb, 11. veljače 1997.

Ministar
poljoprivrede i šumarstva
**mr. Zlatko Dominiković,** v. r.

Pravilnik, NN 30/1997-439
## Odluka o visini novčane naknade za nezaposlenu osobu

### NN 30/1997 (19.3.1997.), Odluka o visini novčane naknade za nezaposlenu osobu

# **MINISTARSTVO RADA I SOCIJALNE SKRBI**

Na temelju članka 22. stavka 2. Zakona o zapošljavanju ("Narodne novine",
br. 59/96) ministar rada i socijalne skrbi uz suglasnost ministra financija
donosi

## **ODLUKU**

### **O VISINI NOVČANE NAKNADE ZA NEZAPOSLENU OSOBU**

I.

Najniža novčana naknada utvrđuje se u iznosu 435,40 kuna mjesečno.

II.

Najviša novčana naknada utvrđuje se u iznosu od 900,00 kuna mjesečno.

III.

Stavlja se izvan snage Odluka o visini novčane naknade za nezaposlenu
osobu ("Narodne novine" br. 19/97) s danom primjene ove Odluke.

IV.

Ova Odluka stupa na snagu danom objave u "Narodnim novinama", a primjenjuje
se od 1. ožujka 1997. godine.

Klasa: 120-02/97-01/09
Urbroj: 524-03/1-97-4
Zagreb, 6. ožujka 1997.

Ministar rada i socijalne skrbi
**Joso Škara,** v. r.
Ministar financija
**Božo Prka,** v. r.

Odluka, NN 30/1997-440
## Odluka o izmjeni Odluke o sudjelovanju osiguranih osoba u pokriću dijela troškova zdravstvene zaštite

### NN 30/1997 (19.3.1997.), Odluka o izmjeni Odluke o sudjelovanju osiguranih osoba u pokriću dijela troškova zdravstvene zaštite

# **HRVATSKI ZAVOD ZA ZDRAVSTVENO OSIGURANJE**

Na osnovi članka 50. i 104. Zakona o zdravstvenom osiguranju ("Narodne
novine" br. 1/97 - pročišćeni tekst) i članka 14. Statuta Hrvatskog zavoda
za zdravstveno osiguranje ("Narodne novine" br. 1/94), Upravno vijeće Hrvatskog
zavoda za zdravstveno osiguranje na 29. sjednici održanoj 10. ožujka 1997.
godine donijelo je

## **ODLUKU**

### **O IZMJENI ODLUKE O SUDJELOVANJU OSIGURANIH OSOBA U POKRIĆU DIJELA TROŠKOVA ZDRAVSTVENE ZAŠTITE**

Članak 1.

U Odluci o sudjelovanju osiguranih osoba u pokriću dijela troškova zdravstvene
zaštite ("Narodne novine" br. 31/95, 18/96, 71/96 i 11/97) u članku 15.
točka 6. mijenja se i glasi: "Ako imaju utvrđen status hrvatskih branitelja
iz Domovinskog rata, te članovi njihovih obitelji, sukladno Zakonu o pravima
hrvatskih branitelja iz Domovinskog rata i članova njihovih obitelji ("Narodne
novine" br. 108/96)."

Članak 2.

Ova Odluka stupa na snagu osmog dana od dana objave u "Narodnim novinama".

Klasa: 025-04/97-01/13
Urbroj: 338-01-04-97-1
Zagreb, 10. ožujka 1997.

Predsjednik Upravnog vijeća
Hrvatskog zavoda za
zdravstveno osiguranje
**prim. dr. sc. Mate Ljubičić,** v. r.

Odluka, NN 30/1997-441
## Odluka o dopuni kontnog plana za banke i štedionice

### NN 30/1997 (19.3.1997.), Odluka o dopuni kontnog plana za banke i štedionice

# NARODNA BANKA HRVATSKE

Na temelju točke III. Odluke o kontnom planu za banke i štedionice ("Narodne
novine" br. 21/94, 40/94, 2/95 i 21/95) guverner Narodne banke Hrvatske
donosi

## **ODLUKU**

### **O DOPUNI KONTNOG PLANA ZA BANKE I ŠTEDIONICE**

U razredu 7. "Izvori deviznih sredstava" iza računa 78117 - "Dospjeli
refinancirani devizni krediti" dodaju se računi koji glase:

782 - Refinancirani devizni krediti od javnog sektora

7820 - Refinancirani devizni krediti od Republike Hrvatske

78200 - Refinancirani devizni krediti s preostalim rokom dospijeća do
1 mjesec

78201 - Refinancirani devizni krediti s preostalim rokom dospijeća preko
1 do 3 mjeseca

78202 - Refinancirani devizni krediti s preostalim rokom dospijeća preko
3 do 12 mjeseci

78203 - Refinancirani devizni krediti s preostalim rokom dospijeća preko
1 do 2 godine

78204 - Refinancirani devizni krediti s preostalim rokom dospijeća preko
2 do 5 godina

78205 - Refinancirani devizni krediti s preostalim rokom dospijeća preko
5 godina

78207 - Dospjeli refinancirani devizni krediti

II.

Ova odluka stupa na snagu danom objave u "Narodnim novinama".

O. br. 30-100/3-97-AM/MŠ.
Zagreb, 18. ožujka 1997.

Guverner
Narodne banke Hrvatske
**dr. Marko Škreb,** v. r.

Odluka, NN 30/1997-446
## Ispravak Rješenja Ustavnog suda Republike Hrvatske broj U-III-948/1996

### NN 30/1997 (19.3.1997.), Ispravak Rješenja Ustavnog suda Republike Hrvatske broj U-III-948/1996

# USTAVNI SUD REPUBLIKE HRVATSKE

U "Narodnim novinama", broj 8/1997 objavljeno je rješenje Ustavnog suda
Republike Hrvatske broj U-III-948/1996 od 23. siječnja 1997. godine u kojoj
je ustanovljena pogreška pa se daje

## **ISPRAVAK**

### **RJEŠENJA USTAVNOG SUDA REPUBLIKE HRVATSKE BROJ U-III-948/1996.**

U obrazloženju 2. stavku 4. retku umjesto "(stavak 1. članka ZDSV)"
treba stajati "(stavak 1. članka 20. ZDSV)".

Broj: Su-15/1997-7
Zagreb, 13. ožujka 1997.

Glavni tajnik
**Josip Bedrač,** v. r

Ostalo, NN 30/1997-449
## Odluka o postavljenju dr. Marka Žaje izvanrednog i opunomoćenog veleposlanika Republike Hrvatske u Portugalskoj Republici i za izvanrednog i opunomoćenog veleposlanika Republike Hrvatske u Demokratsko

### NN 31/1997 (21.3.1997.), Odluka o postavljenju dr. Marka Žaje izvanrednog i opunomoćenog veleposlanika Republike Hrvatske u Portugalskoj Republici i za izvanrednog i opunomoćenog veleposlanika Republike Hrvatske u Demokratsko

# **PREDSJEDNIK REPUBLIKE HRVATSKE**

Na osnovi članka 99. stavka 2. Ustava Republike Hrvatske i članka
22. Zakona o vanjskim poslovima ("Narodne novine" broj 48/96.), donosim

## **ODLUKU**

kojom se dr. MARKO ŽAJA izvanredni i opunomoćeni veleposlanik Republike
Hrvatske u Portugalskoj Republici, postavlja i za izvanrednog i opunomoćenog
veleposlanika Republike Hrvatske u Demokratskoj Republici Sveti Toma i
Prinsipe, sa sjedištem u Lisabonu.

Ova Odluka stupa na snagu danom donošenja.

Broj: 01-97-429/1
Zagreb, 12. ožujka 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 31/1997-450
## Odluka o postavljenju dr. Mladena Iblera izvanrednog i opunomoćenog veleposlanika Republike Hrvatske u Kraljevini Švedskoj i za izvanrednog i opunomoćenog veleposlanika Republike Hrvatske u Republici

### NN 31/1997 (21.3.1997.), Odluka o postavljenju dr. Mladena Iblera izvanrednog i opunomoćenog veleposlanika Republike Hrvatske u Kraljevini Švedskoj i za izvanrednog i opunomoćenog veleposlanika Republike Hrvatske u Republici

# PREDSJEDNIK REPUBLIKE HRVATSKE

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine" broj 48/96.), donosim

## **ODLUKU**

kojom se dr. MLADEN IBLER izvanredni i opunomoćeni veleposlanik Republike
Hrvatske u Kraljevini Švedskoj, postavlja i za izvanrednog i opunomoćenog
veleposlanika Republike Hrvatske u Republici Estoniji, sa sjedištem u Stockholmu.

Ova Odluka stupa na snagu danom donošenja.

Broj:01-97-428/1
Zagreb, 12. ožujka 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 31/1997-451
## Pravilnik o izmjenama i dopuni Pravilnika o uvjetima za određivanje područja na kojem će se osnivati ljekarne

### NN 31/1997 (21.3.1997.), Pravilnik o izmjenama i dopuni Pravilnika o uvjetima za određivanje područja na kojem će se osnivati ljekarne

# **HRVATSKI ZAVOD ZA ZDRAVSTVENO OSIGURANJE**

Na temelju članka 71. stavka 2. Zakona o zdravstvenoj zaštiti ("Narodne
novine" br. 1/97 - pročišćeni tekst) ministar zdravstva po prethodno pribavljenom
mišljenju Hrvatskog zavoda za zdravstveno osiguranje donosi

## **PRAVILNIK**

### **O IZMJENAMA I DOPUNI PRAVILNIKA O UVJETIMA ZA ODREĐIVANJE PODRUČJA NA KOJEM ĆE SE OSNIVATI LJEKARNE**

Članak 1.

U Pravilniku o uvjetima za određivanje područja na kojem će se osnivati
ljekarne ("Narodne novine" br. 81/95) članak 2. mijenja se i glasi:

"Uvjet za osnivanje ljekarni je broj stanovnika na području na kojem
se ljekarna, odnosno podružnica ljekarničke ustanove osniva".

Članak 2.

U članku 3. riječi: "točka 1." brišu se.

Članak 3.

Iza članka 3. dodaje se članak 3a. koji glasi:

Članak 3a.

Podatak o broju stanovnika iz članka 3. ovoga Pravilnika na zahtjev
ministra zdravstva za svako osnivanje ljekarne daje županija, odnosno Grad
Zagreb na čijem se području ista osniva".

Članak 4.

Članak 4. briše se.

Članak 5.

Ovaj Pravilnik stupa na snagu osmoga dana od dana objave u "Narodnim
novinama".

Klasa: 011-01/97-01-0030
Urbroj: 534-02-30-97-0001
Zagreb, 17. ožujka 1997.

Ministar
**dr. sc. Andrija Hebrang,** v. r.

Pravilnik, NN 31/1997-452
## Pravilnik o primjeni hrvatskih normi pri obilježavanju, označivanju i pakiranju tekstilnih proizvoda te pri označivanju, deklariranju i pakiranju gotove kože, krzna i proizvoda od prirodne i umjetne k

### NN 31/1997 (21.3.1997.), Pravilnik o primjeni hrvatskih normi pri obilježavanju, označivanju i pakiranju tekstilnih proizvoda te pri označivanju, deklariranju i pakiranju gotove kože, krzna i proizvoda od prirodne i umjetne k

# **DRŽAVNI ZAVOD ZA NORMIZACIJU I MJERITELJSTVO**

Na temelju članka 9. stavaka 8. i 11. i članka 42. stavaka 1. i 2. Zakona
o normizaciji ("Narodne novine" broj 55/96) ravna- telj Državnog zavoda
za normizaciju i mjeriteljstvo donosi

## **PRAVILNIK**

### **O PRIMJENI HRVATSKIH NORMI PRI OBILJEŽAVANJU, OZNAČIVANJU, I PAKIRANJU TEKSTILNIH PROIZVODA TE PRI OZNAČIVANJU, DEKLARIRANJU I PAKIRANJU GOTOVE KOŽE, KRZNA I PROIZVODA OD PRIRODNE I UMJETNE KOŽE**

Članak 1.

Ovim pravilnikom određuju se hrvatske norme koje se primjenjuju pri
obilježavanju, označivanju i pakiranju tekstilnih proizvoda te pri označivanju,
deklariranju i pakiranju gotove kože, krzna i proizvoda od prirodne i umjetne
kože.

Članak 2.

Pri obilježavanju, označivanju i pakiranju tekstilnih proizvoda moraju
se primjenjivati ove hrvatske norme:

1. Tekstil. Označivanje, obilježa-

vanje i pakiranje tekstilnproizvoda HRN F.AO.011:1985

2. Tekstil. Označivanje, obilježa-

vanje i pakiranje tekstilnproizvoda.

Izmjene i dopune HRN F.AO. 011/1:1989

Članak 3.

Pri označivanju, deklariranju i pakiranju gotove kože, krzna i proizvoda
od prirodne i umjetne kože mora se primjenjivati ova hrvatska norma:

1. Gotova koža, krzno i proizvodi od

prirodne i umjetne kože.

Označavanje, deklariranje

i način pakiranja HRN G.B1.035:1984

Članak 4.

Odredbe članaka 2. i 3. ovog pravilnika primjenjuju se i na tekstilne
proizvode te na gotovu kožu, krzno i proizvode od prirodne i umjetne kože
iz uvoza.

Članak 5.

Ovaj pravilnik stupa na snagu osmoga dana od dana objave u "Narodnim
novinama".

Klasa: 383-01/97-01/20
Urbroj: 558-06/1-97-1
Zagreb, 17. ožujka 1997.

Ravnatelj
Državnog zavoda za normizaciju i mjeriteljstvo
**dr. Jakša Topić, dipl. ing.,** v. r.

Pravilnik, NN 31/1997-454
## Uredba o uvjetima odobravanja kredita i zajmova određenih pravnih osoba

### NN 32/1997 (26.3.1997.), Uredba o uvjetima odobravanja kredita i zajmova određenih pravnih osoba

# **VLADA REPUBLIKE HRVATSKE**

Na temelju članka 1. stavka 1. Zakona o ovlasti Vlade Republike Hrvatske
da uredbama uređuje pojedina pitanja iz djelokruga Zastupničkog doma Sabora
Republike Hrvatske ("Narodne novine," broj 90/96), Vlada Republike Hrvatske
je na sjednici održanoj 20. ožujka 1997. godine donijela

## **UREDBU**

### **O UVJETIMA ODOBRAVANJA KREDITA I ZAJMOVA ODREĐENIH PRAVNIH OSOBA**

Članak 1.

Ovom Uredbom uređuju se uvjeti odobravanja financijskih kredita, odnosno
zajmova javnih poduzeća u vlasništvu Republike Hrvatske, ustanova nad kojima
osnivačka prava (vlasništvo) ima Republika Hrvatska, društva u kojima više
od 50% udjela ili dionica drže zajedno ili svaki za sebe Republika Hrvatska,
Hrvatski fond za privatizaciju, Hrvatski zavod za zdravstveno osiguranje,
Republički fond mirovinskog i invalidskog osiguranja radnika Hrvatske,
Republički fond mirovinskog i invalidskog osiguranja individualnih poljoprivrednika
Hrvatske i Republički fond mirovinskog i invalidskog osiguranja samostalnih
privrednika Hrvatske, pravnih osoba u vlasništvu odnosno pretežitom vlasništvu
jedinica lokalne samouprave i uprave, te Republičkog fonda mirovinskog
i invalidskog osiguranja radnika Hrvatske i Hrvatskog zavoda za zdravstveno
osiguranje (u daljnjem tekstu: pravne osobe).

Članak 2.

Pravne osobe iz članka 1. ove Uredbe smiju odobravati financijske kredite
odnosno zajmove drugim pravnim osobama, uz uvjet da kamatna stopa nije
manja od kamate na Tržištu novca i kratkoročnih vrijednosnica d.d., Zagreb.

Odredba stavka 1. ovog članka odnosi se i na odobravanje financijskih
kredita, odnosno zajmova između pravnih osoba iz članka 1. ove Uredbe.

Članak 3.

Odredbe ove Uredbe ne primjenjuju se na zajmove koje odobravaju pravne
osobe iz članka 1. ove Uredbe izravno ili putem sindikalnih podružnica
svojim zaposlenicima te na pravne osobe iz članka 1. ove Uredbe, ako odobravaju
zajmove putem Tržišta novca i kratkoročnih vrijednosnica d.d., Zagreb,
kao i na društva za osiguranje i društva za reosiguranje u pretežito državnom
vlasništvu koja, sukladno Zakonu o osiguranju mogu odobravati zajmove i
ulagati slobodna novčana sredstva.

Članak 4.

Kaznom u iznosu od 60.000 do 300.000 kuna kaznit će se za prekršaj pravna
osoba ako odobri kredit, odnosno zajam suprotno odredbama ove Uredbe.

Za prekršaj iz stavka 1. ovog članka kaznit će se i odgovorna osoba
u pravnoj osobi kaznom u iznosu od 15.000 do 150.000 kuna.

Članak 5.

Danom primjene ove Uredbe prestaje važiti Uredba o uvjetima odobravanja
kredita i zajmova određenih pravnih osoba ("Narodne novine," broj 36/96).

Članak 6.

Ova Uredba stupa na snagu danom objave u "Narodnim novinama", a primjenjuje
se od 1. travnja 1997. godine.

Klasa: 450-05/97-01/01
Urbroj: 5030116-96-1
Zagreb, 20. ožujka 1997.

Predsjednik
**mr. Zlatko Mateša,** v. r.

Uredba, NN 32/1997-456
## Uredba o potraživanjima prema poduzećima i drugim pravnim osobama s područja Republike Hrvatske oslobođenim akcijama "Bljesak" i "Oluja" i područja istočne Hrvatske koja su u postupku mirne reinte

### NN 32/1997 (26.3.1997.), Uredba o potraživanjima prema poduzećima i drugim pravnim osobama s područja Republike Hrvatske oslobođenim akcijama "Bljesak" i "Oluja" i područja istočne Hrvatske koja su u postupku mirne reinte

# VLADA REPUBLIKE HRVATSKE

Na temelju članka 1. stavka 1. Zakona o ovlasti Vlade Republike Hrvatske
da uredbama uređuje pojedina pitanja iz djelokruga Zastupničkog doma Sabora
Republike Hrvatske ("Narodne novine", broj 90/96), Vlada Republike Hrvatske
je na sjednici održanoj 20. ožujka 1997. godine donijela

## **UREDBU**

### **O POTRAŽIVANJIMA PREMA PODUZEĆIMA I DRUGIM PRAVNIM OSOBAMA S PODRUČJA REPUBLIKE HRVATSKE OSLOBOĐENIM AKCIJAMA "BLJESAK" I "OLUJA" I PODRUČJA ISTOČNE HRVATSKE KOJA SU U POSTUPKU MIRNE REINTEGRACIJE**

Članak 1.

Protiv poduzeća i drugih pravnih osoba čija su sjedišta na područjima
Republike Hrvatske oslobođenim akcijama "Bljesak" i "Oluja"
i područjima istočne Hrvatske koja su u postupku mirne reintegracije, neće
se provoditi prinudna naplata obveza ili uknjižba tereta na imovinu niti
se mogu blokirati njihovi žiro računi za potraživanja nastala do okupacije
područja na kojem se nalazi njihovo sjedište.

Članak 2.

Potraživanja iz članka 1. ove Uredbe priznaju se vjerovnicima sa sjedištem
na teritoriju Republike Hrvatske, koja su nastala do 17. kolovoza 1990.
godine.

Članak 3.

Potraživanja koja su predmet ove Uredbe, u razdoblju od 17. kolovoza
1990. do 2. svibnja 1995. godine, odnosno do 5. kolovoza 1995. godine,
te do dana završetka postupka mirne reintegracije, ne revaloriziraju se,
niti se na njih obračunavaju kamate.

Za razdoblje od 2. svibnja 1995. godine, odnosno 5. kolovoza 1995. godine,
te od dana završetka postupka mirne reintegracije priznat će se potraživanja
povećana za eskontnu stopu Narodne banke Hrvatske.

Članak 4.

Vjerovnici iz članka 2. ove Uredbe dužni su svoja potraživanja prijaviti
Hrvatskom fondu za privatizaciju u roku od 30 dana od dana stupanja na
snagu ove Uredbe.

Uz prijavu vjerovnici su dužni priložiti potvrdu ovlaštenog revizora
da je potraživanje nastalo i da se vodi u poslovnim knjigama.

Članak 5.

Hrvatski fond za privatizaciju neće priznati potraživanja vjerovnika
koja su otpisana i koja nisu unijeta u temeljni kapital prilikom pretvorbe
društvenog poduzeća.

Članak 6.

Potraživanja koja se priznaju sukladno odredbama ove Uredbe vjerovnici
mogu, umjesto naplate, pretvoriti u svoj ulog u pravnoj osobi ili otpisati.

Članak 7.

Danom primjene ove Uredbe prestaje važiti Uredba o potraživanjima prema
poduzećima i drugim pravnim osobama s područja Republike Hrvatske oslobođenim
akcijama "Bljesak" i "Oluja" ("Narodne novine," broj
24/96).

Članak 8.

Ova Uredba stupa na snagu danom objave u "Narodnim novinama", a primjenjuje
se od 1. travnja 1997. godine.

Klasa: 305-01/96-01/01
Urbroj: 5030116-97-1
Zagreb, 20. ožujka 1997.

Predsjednik
**mr. Zlatko Mateša,** v. r.

Uredba, NN 32/1997-457
## Odluka o promjeni svote carine po mjernoj jedinici pri uvozu pojedinih poljoprivrednih proizvoda iz Dodatka A Zakona o Carinskoj tarifi

### NN 32/1997 (26.3.1997.), Odluka o promjeni svote carine po mjernoj jedinici pri uvozu pojedinih poljoprivrednih proizvoda iz Dodatka A Zakona o Carinskoj tarifi

# VLADA REPUBLIKE HRVATSKE

Na temelju članka 7. Zakona o carinskoj tarifi ("Narodne novine", broj
49/96), Vlada Republike Hrvatske je na sjednici održanoj 20. ožujka 1997.
godine donijela

## **ODLUKU**

### **O PROMJENI SVOTE CARINE PO MJERNOJ JEDINICI PRI UVOZU POJEDINIH POLJOPRIVREDNIH PROIZVODA IZ DODATKA A ZAKONA O CARINSKOJ TARIFI**

I.

Visina svote carine po mjernoj jedinici pri uvozu poljoprivrednih proizvoda
iz sljedećih tarifnih oznaka Carinske tarife iz Dodatka A mijenja se i
iznosi:

```

Tarifni  Tarifna         Naziv                     Mjerna    Svota carine
broj     oznaka                                    jedinica  u kunama
Carin-                                                       po mjernoj
ske ta-                                                      jedinici
rife
01.03                Svinje, žive:
        0103.9       - ostale;
        0103.91      - - mase manje od 50 kg::
        0103.912     - - - mesnate za klanje         kg      0.00
        0103.913     - - - masne za klanje           kg      0.00
        0103.919     - - - ostale                    kg      0.00
07.01                Krumpir, svjež ili rashlađen:
        0701.90      - ostali                        kg      1.60
10.02   1002.00      Raž:
        1002.009     - - - ostala                    kg      0.00
10.03   1003.00      Ječam:
        1003.003     - - - za stočnu hranu           kg      0.00
16.01   1601.00      Kobasice i slični proizvodi,
                     od mesa, od drugih klaoničnih
                     jestivih proizvoda ili od krvi;
                     složeni prehrambeni proizvodi
                     na osnovi tih proizvoda:
        1601.001     - - - trajni                    kg      12.05
        1601.002     - - - polutrajni                kg      10.85
        1601.009     - - - ostalo                    kg      12.05

```

II.

Danom stupanja na snagu ove Odluke prestaje važiti sadržaj Dodatka A
- Svota carine po mjernoj jedinici robe za poljoprivredne i prehrambene
proizvode - unutar Carinske tarife ("Narodne novine", br. 49/96, 73/96,
81/96, 93/96 i 11/97), za tarifne oznake navedene u ovoj Odluci.

III.

Ova Odluka stupa na snagu osmog dana od dana objave u "Narodnim novinama".

Klasa: 413-01/96-03/02
Urbroj: 5030116-97-5
Zagreb, 20. ožujka 1997.

Predsjednik **mr. Zlatko Mateša,** v. r.

Odluka, NN 32/1997-459
## Odluka o davanju ovlasti tvrtki GRADNJA-PIRAMIDA d.o.o., Zagreb, za obavljanje poslova razminiranja

### NN 32/1997 (26.3.1997.), Odluka o davanju ovlasti tvrtki GRADNJA-PIRAMIDA d.o.o., Zagreb, za obavljanje poslova razminiranja

# VLADA REPUBLIKE HRVATSKE

Na temelju članka 7. stavka 1. Zakona o razminiranju ("Narodne novine",
broj 19/96) i članka 23. stavak 3. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) Vlada Republike
Hrvatske je na sjednici održanoj 20. ožujka 1997. godine donijela

## **ODLUKU**

### **O DAVANJU OVLASTI TVRTKI GRADNJA-PIRAMIDA d.o.o., ZAGREB, ZA OBAVLJANJE POSLOVA RAZMINIRANJA**

I.

GRADNJA-PIRAMIDA d.o.o. Zagreb, Karela Zahradnika 2, ovlašćuje se da
obavlja poslove razminiranja područja u Republici Hrvatskoj.

II.

GRADNJA-PIRAMIDA d.o.o. Zagreb može početi obavljati poslove razminiranja
nakon što:

- Vlada Republike Hrvatske dade suglasnost na odredbe Pravilnika o unutarnjem
redu i sistematizaciji radnih mjesta zaposlenika za obavljanje poslova
razminiranja s propisanom stručnom spremom i opisom poslova za svako radno
mjesto razminiranja;

- Ministarstvo unutarnjih poslova utvrdi da je osiguran poslovni prostor
uređen sukladno propisima o posebnim prostornim i tehničkim uvjetima za
smještaj minsko-eksplozivnih naprava i sredstava, te zaštitu od požara,
krađe i drugih nezgoda ili zlouporaba;

- Ministarstvo unutarnjih poslova utvrdi da je sklopljeno s osiguravajućim
društvom skupno životno osiguranje za zaposlenike koji obavljaju poslove
razminiranja.

GRADNJA-PIRAMIDA d.o.o. Zagreb, može poslove razminiranja obavljati
samo od strane svojih zaposlenika na određeno ili neodređeno vrijeme (pirotehničara)
kojima je ovlast za obavljanje razminiranja dalo Ministarstvo unutarnjih
poslova.

III.

Ova Odluka objavit će se u "Narodnim novinama".

Klasa: 213-04/97-01/01
Urbroj: 5030109-97-3
Zagreb, 20. ožujka 1997.

Predsjednik
**mr. Zlatko Mateša,** v. r.

Odluka, NN 32/1997-460
## Odluka o davanju ovlasti tvrtki TNT 35, PROTUEKSPLOZIVNA ZAŠTITA, Čakovec, za obavljanje poslova razminiranja

### NN 32/1997 (26.3.1997.), Odluka o davanju ovlasti tvrtki TNT 35, PROTUEKSPLOZIVNA ZAŠTITA, Čakovec, za obavljanje poslova razminiranja

# VLADA REPUBLIKE HRVATSKE

Na temelju članka 7. stavka 1. Zakona o razminiranju ("Narodne novine",
broj 19/96) i članka 23. stavak 3. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) Vlada Republike
Hrvatske je na sjednici održanoj 20. ožujka 1997. godine donijela

## **ODLUKU**

### **O DAVANJU OVLASTI TVRTKI TNT 35, PROTUEKSPLOZIVNA ZAŠTITA, ČAKOVEC, ZA OBAVLJANJE POSLOVA RAZMINIRANJA**

I.

TNT 35, Protueksplozivna zaštita, Čakovec, J. Slogara 8, ovlašćuje se
da obavlja poslove razminiranja područja u Republici Hrvatskoj.

II.

TNT 35, Protueksplozivna zaštita, Čakovec, može početi obavljati poslove
razminiranja nakon što:

- se registrira kao trgovačko društvo;

- Vlada Republike Hrvatske dade suglasnost na odredbe Pravilnika o unutarnjem
redu i sistematizaciji radnih mjesta zaposlenika za obavljanje poslova
razminiranja s propisanom stručnom spremom i opisom poslova za svako radno
mjesto razminiranja;

- Ministarstvo unutarnjih poslova utvrdi da je osiguran poslovni prostor
uređen sukladno propisima o posebnim prostornim i tehničkim uvjetima za
smještaj minsko-eksplozivnih naprava i sredstava, te zaštitu od požara,
krađe i drugih nezgoda ili zlouporaba;

- Ministarstvo unutarnjih poslova utvrdi da je sklopljeno s osiguravajućim
društvom skupno životno osiguranje za zaposlenike koji obavljaju poslove
razminiranja.

TNT 35, Protueksplozivna zaštita iz Čakovca, može poslove razminiranja
obavljati samo od strane svojih zaposlenika na određeno ili neodređeno
vrijeme (pirotehničara), kojima je ovlast za obavljanje razminiranja dalo
Ministarstvo unutarnjih poslova.

III.

Ova Odluka objavit će se u "Narodnim novinama".

Klasa: 213-04/97-01/01
Urbroj: 5030109-97-5
Zagreb, 20. ožujka 1997.

Predsjednik **mr. Zlatko Mateša,** v. r.

Odluka, NN 32/1997-461
## Rješenje o razrješenju Ivana Tešije dužnosti člana Uprave Državne agencije za osiguranje štednih uloga i sanaciju banaka

### NN 32/1997 (26.3.1997.), Rješenje o razrješenju Ivana Tešije dužnosti člana Uprave Državne agencije za osiguranje štednih uloga i sanaciju banaka

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
11. stavka 3. Zakona o Državnoj agenciji za osiguranje štednih uloga i
sanaciju banaka ("Narodne novine", broj 44/94), Vlada Republike Hrvatske
je na sjednici održanoj 20. ožujka 1997. godine donijela

## **RJEŠENJE**

### **O RAZRJEŠENJU ČLANA UPRAVE DRŽAVNE AGENCIJE ZA OSIGURANJE ŠTEDNIH ULOGA I SANACIJU BANAKA**

Razrješuje se IVAN TEŠIJA dužnosti člana Uprave Državne agencije za
osiguranje štednih uloga i sanaciju banaka.

Klasa: 080-02/97-02/27
Urbroj: 50304/2-97-01
Zagreb, 20. ožujka 1997.

Predsjednik
**mr. Zlatko Mateša,** v. r.

Rješenje, NN 32/1997-462
## Rješenje o imenovanju Ivana Vrljića članom Uprave Državne agencije za osiguranje štednih uloga i sanaciju banaka

### NN 32/1997 (26.3.1997.), Rješenje o imenovanju Ivana Vrljića članom Uprave Državne agencije za osiguranje štednih uloga i sanaciju banaka

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
11. stavka 3. Zakona o Državnoj agenciji za osiguranje štednih uloga i
sanaciju banaka ("Narodne novine", broj 44/94), Vlada Republike Hrvatske
je na sjednici održanoj 20. ožujka 1997. godine donijela

## **RJEŠENJE**

### **O IMENOVANJU ČLANA UPRAVE DRŽAVNE AGENCIJE ZA OSIGURANJE ŠTEDNIH ULOGA I SANACIJU BANAKA**

Imenuje se IVAN VRLJIĆ članom Uprave Državne agencije za osiguranje
štednih uloga i sanaciju banaka.

Klasa: 080-02/97-01/40
Urbroj: 50304/2-97-01
Zagreb, 20. ožujka 1997.

Predsjednik
**mr. Zlatko Mateša,** v. r.

Rješenje, NN 32/1997-463
## Rješenje o razrješenju predsjednika i člana Državne komisije za popis i procjenu ratne štete

### NN 32/1997 (26.3.1997.), Rješenje o razrješenju predsjednika i člana Državne komisije za popis i procjenu ratne štete

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
3. stavka 2. Zakona o utvrđivanju ratne štete ("Narodne novine", broj 61/91), Vlada Republike Hrvatske je
na sjednici održanoj 20. ožujka 1997. godine donijela

## **RJEŠENJE**

### **O RAZRJEŠENJU PREDSJEDNIKA I ČLANA DRŽAVNE KOMISIJE ZA POPIS I PROCJENU RATNE ŠTETE**

1. Razrješuje se JURE BRAJKOVIĆ dužnosti predsjednika Državne komisije za popis
i procjenu ratne štete.

2. Razrješuje se mr. IVAN NOVAČIĆ dužnosti člana Državne komisije za popis i procjenu ratne štete.

Klasa: 080-02/97-02/28
Urbroj: 50304/2-97-01
Zagreb, 20. ožujka 1997.

Predsjednik
**mr. Zlatko Mateša,** v. r.

Rješenje, NN 32/1997-464
## Rješenje o imenovanju predsjednika i člana Državne komisije za popis i procjenu ratne štete

### NN 32/1997 (26.3.1997.), Rješenje o imenovanju predsjednika i člana Državne komisije za popis i procjenu ratne štete

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
3. stavka 2. Zakona o utvrđivanju ratne štete ("Narodne novine", broj 61/91),
Vlada Republike Hrvatske je na sjednici održanoj 20. ožujka 1997. godine
donijela

## **RJEŠENJE**

### **O IMENOVANJU PREDSJEDNIKA I ČLANA DRŽAVNE KOMISIJE ZA POPIS I PROCJENU RATNE ŠTETE**

1. Imenuje se mr. IVAN NOVAČIĆ predsjednikom Državne komisije za popis
i procjenu ratne štete.

2. Imenuje se mr. JOSIP KULIŠIĆ članom Državne komisije za popis i procjenu
ratne štete.

Klasa: 080-02/97-02/41
Urbroj: 50304/2-97-01
Zagreb, 20. ožujka 1997.

Predsjednik
**mr. Zlatko Mateša,** v. r.

Rješenje, NN 32/1997-465